lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv de lv id lv lv es uk es en en lv lv lv lv es lv lv lv lv lv de lv es lv lv lv lv lv lv vo nl lv lv lv lv lv lv lv lv lv lv lv sl nl sv lv lv lv lv lv lv lv lv en nb id lv lv es lv de lv es lv lv lv lv lv lv lv ceb de lv lv lv lv lv de lv lv lv de lv lv lv de sk en sk hbs_lat lv lv sk hbs_lat uk en en lv id es es en lv lv
Pirmo reizi Latvijā uzņem lielbudžeta dāņu detektīvtrilleri
2022. gada 20. septembris 11:46
Aktieri no filmas "The Boundless" Foto: Publicitātes foto
Pirmdien, 19. septembrī, viena no senākajām un prestižākajām filmu studijām pasaulē “Nordisk Film Production” sadarbībā ar Latvijas producentu kompāniju “Munchhausen Productions” sāk darbu pie lielbudžeta spēlfilmas “Bez robežām” (“Boundless”) uzņemšanas.
Aleks Boldvins kļuvis par astoņu bērnu tēvu
Noklausies! "Raxtu Raxti" laiž klajā singlu "Sajāj tautas, sarīb zeme"
Filmas “Neona pavasaris” pirmizrādi nosvinēs ar īpašu deju mūzikas ballīti
"Ardievu, Burka!" Magone nomainījusi uzvārdu
Režisors Staņislavs Tokalovs: iepriekšējā dzīvē esmu bijis suns
VIDEOMūziķis Jānis Ruņģis izdod video zīmju valodā
Filma ir populārā dāņu rakstnieka Jusi Adlera-Olsena (Jussi Adler-Olsen) bestsellera, detektīvromāna par Q nodaļu ekranizācija.
Romāns tulkots vairāk nekā 40 valodās un pārdots daudzos miljonos eksemplāru.
Uz trillera filmēšanu, kas Latvijā notiks līdz 28. oktobrim, ieradīsies lielākās Dānijas kinozvaigznes un arī pats rakstnieks.
Detektīvstāsta režiju uzņēmies viens no izcilākajiem dāņu režisoriem un scenāristiem Ole Kristians Madsens (Ole Christian Madsen).
Filmā piedalīsies arī ļoti spēcīgs aktieru sastāvs – galveno lomu atveido viena no lielākajām dāņu kinozvaigznēm Ulrihs Tomsens (Ulrich Thomsen), kurš ir filmējies ļaundara lomā Džeimsa Bonda filmā “The World Is Not Enough” līdzās Pīrsam Brosnanam, kā arī citos starptautiski godalgotos projektos.
Dāņu aktieris Ulrihs Tomsens Foto: Wikimedia Commons
Aktieru vidū ir arī tādas zvaigznes kā Sofija Torpa (Sofie Torp), Afšins Firūzi (Afshin Firouzi), Joahims Fjelstrups (Joachim Fjelstrup), Sērens Mallings (Søren Malling), Helle Fagralida (Helle Fagralid), Rasmuss Bjergs (Rasmus Bjerg), Pīters Mīginds (Peter Mygind) un zviedru aktrise Heda Stiernstedt (Hedda Stiernstedt).
“Šī ir pirmā reize, kad tik ietekmīga pasaules līmeņa filmu studija kā “Nordisk Film Production” uzņem lielbudžeta spēlfilmu Latvijā.
Studijas projektu īstenošana šeit nozīmē ievērojamu ārvalstu finanšu līdzekļu izlietojumu pašmāju kultūras industrijā un daudzskaitlīgu blakus nozaru nodarbinātību un attīstību,” savu gandarījumu pauž Elīna Jozauska, “Munchhausen Productions” producente.
“Veiksmīgas sadarbības gadījumā tuvākajos gados Latvijā varētu uzņemt arī citas studijas filmas, kā arī kādas no citām grāmatām par Q nodaļu, uz kurām “Nordisk Film Production” jau ir iegādājies ekranizācijas tiesības,” papildina filmas izpildproducente Madara Kalniņa, kura pēdējos gados Dānijā ir vairākkārtīgi sadarbojusies ar “Nordisk Film Production”, tādā veidā veicinot lēmumu uzņemt daļu filmas “Bez robežām” tieši Latvijā.
“Izvēloties vietu, kur filmēsim savus jaunākos projektus, mēs ņemam vērā vairākus faktorus – ir jābūt iespējai strādāt ar profesionālu augsta līmeņa filmēšanas komandu; jābūt attīstītai kino infrastruktūrai; un jābūt pieejamam valsts līdzfinansējumam, kas ir Eiropas kinoindustrijas fundaments.
Šo visu faktoru kombināciju mēs esam atraduši Latvijā. Tas ir rets atradums, un mēs ceram, ka mūsu sadarbība izvērtīsies ilgstoša,” uzsver “Nordisk Film Production” producents Mikaels Rieks (Mikael Rieks).
Filmai “Bez robežām” piešķirts Latvijas valsts budžeta līdzfinansējums Latvijas Investīciju un attīstības aģentūras programmas “2022. gada valsts budžeta līdzfinansējuma konkurss ārvalstu filmu uzņemšanai Latvijā” un Rīgas pašvaldības līdzfinansējuma programmas “Rīgas Filmu Fonds” ietvaros.
Filmēšanā iesaistīta teju simts cilvēku liela kino industrijā strādājošo profesionāļu komanda no Latvijas un Dānijas, divdesmit dāņu aktieri un vairāk nekā septiņi simti masu skatu dalībnieki no Latvijas.
Īpaši jāizceļ pašmāju mākslinieku dalība filmas radošajā sastāvā – filmas grima māksliniece Aija Beata Rjabovska, Latvijas puses mākslinieks Aldis Meinerts, kostīmu māksliniece Līga Krāsone, skaņu režisors Mārtiņš Rozentāls un gaismu mākslinieks Pēteris Skujiņš.
Filmēšana notiks Kuldīgas un Rīgas apkārtnē, piemēram, Latvijas Nacionālajā bibliotēkā, Finanšu ministrijas ēkā Vecrīgā, Rīgas Kinostudijā un daudzās vēsturiskajās rūpniecības zonās Sarkandaugavā, kurās tiks atveidota Bornholmas sala.
Kā atzīst dāņu pārstāvji, vizuāli Latvijas daba noskaņas ziņā ir ļoti līdzīga tai, kāda tā ir Dānijā, un ēkas, kas atrodas Latvijā, ir viegli pielāgojamas Dānijas atveidošanai. Scenārija specifika ļaušot apvienot skandināvu skarbumu ar Latvijas dabas poētismu.
Kas būs filmas sižeta pamatā?
Režisors – Ole Kristians Madsens (Ole Christian Madsen)
Scenārija autors – Jakobs Vaiss (Jakob Weis)
Galvenais producents – Henriks Zains (Henrik Zein)
Reaģējot uz sava bijušā kolēģa Kristiana Habersota vairākkārtējiem lūgumiem, detektīvs Karls Merks nosūta Rozi, savu jaunāko Q nodaļas kolēģi, uz attālo Dānijas salu Bornholmu. Taču Kristians savas piespiedu pensionēšanās ceremonijas laikā izdara pašnāvību, kas Rozē uzjundī viņas dziļi traumatiskās pagātnes atmiņas.
Kad vēlāk salā ierodas tikko saderinājies Karls, viņš kopā ar Rozi un Asadu tiek ierauts vecā policijas neatklātā lietā, kurā mirusī meitene atrasta, uzmesta koka zaros. Slepkavība, kas oficiāli noformēta kā ceļu satiksmes negadījums, ir saistīta gan ar vietējā policijas iecirkņa darbu, gan ar saules pielūdzēju kultu, kurā jau gadiem ilgi bez vēsts pazūd jaunas sievietes.
Lietas izmeklēšana tiek atsākta un notikumi salā kļūst bīstami. Karlam, lai varētu sākt jauno dzīvi kopā ar līgavu, ir jāatrisina gan šī lieta, gan jārod atbildes uz savas pagātnes tumšajiem notikumiem.
Filmas pirmizrāde iecerēta 2024. gada 1. februārī.
Noklausies! "Raxtu Raxti" laiž klajā singlu "Sajāj tautas, sarīb zeme"
Režisors Staņislavs Tokalovs: iepriekšējā dzīvē esmu bijis suns
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
Nacionālais teātris šķendējas ar Tukuma muzeju par savulaik nozagtas Aspazijas bistes piederību
VIDEO Publicēts filmas "Mātes piens" oficiālais treileris
Mirusi oskarotā aktrise Luīze Flečere
Ko darīt Lietuvas muzejos? Zirgi, dzintari un mūsdienu māksla
Mājās piemirsts analogais ieraksts. Vinila dienā prezentēs retu Latvijas grupas “Opus” skaņuplati
Jaunais aktieris Kārlis Arnolds Avots par satikšanos ar skandālistu Aldi Gobzemu
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Kino industrijas pārstāvji pulcējas pašmāju filmas "Mīlulis" pirmizrādē
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa